รัฐบาลไทย-ข่าวทำเนียบรัฐบาล-รมว.มท. เป็นประธานการประชุมคณะอนุกรรมการด้านการจัดหาที่ดินฯ ครั้งที่ 1/2561  เพื่อติดตามความคืบหน้าการจัดหาที่ดินเพื่อใช้ประโยชน์ในเขตพัฒนาเศรษฐกิจพิเศษ
วันศุกร์ที่ 24 สิงหาคม 2561
รมว.มท. เป็นประธานการประชุมคณะอนุกรรมการด้านการจัดหาที่ดินฯ ครั้งที่ 1/2561  เพื่อติดตามความคืบหน้าการจัดหาที่ดินเพื่อใช้ประโยชน์ในเขตพัฒนาเศรษฐกิจพิเศษ
รมว.มท. เป็นประธานการประชุมคณะอนุกรรมการด้านการจัดหาที่ดินฯ ครั้งที่ 1/2561
เพื่อติดตามความคืบหน้าการจัดหาที่ดินเพื่อใช้ประโยชน์ในเขตพัฒนาเศรษฐกิจพิเศษ
วันนี้ (24 ส.ค. 61) เวลา 13.30 น. ณ ห้องประชุมราชสีห์ ศาลาว่าการกระทรวงมหาดไทยพลเอก อนุพงษ์
เผ่าจินดา รัฐมนตรีว่าการกระทรวงมหาดไทย เป็นประธานการประชุมคณะอนุกรรมการด้านการจัดหาที่ดิน
และบริหารจัดการ ครั้งที่ 1/2561เพื่อติดตามความคืบหน้าในการจัดหาที่ดินเพื่อใช้ประโยชน์ในเขตพัฒนาเศรษฐกิจพิเศษโดยมีผู้แทนของจังหวัดในพื้นที่เขตพัฒนาเศรษฐกิจพิเศษ ทั้ง 10 จังหวัด ได้แก่จังหวัดสงขลา ตาก สระแก้ว ตราด มุกดาหาร หนองคาย นราธิวาส เชียงราย นครพนม และกาญจนบุรี เข้าร่วมประชุม
โอกาสนี้พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่าการประชุมในวันนี้ คณะอนุกรรมการด้านการจัดหาที่ดินและบริหารจัดการ ได้ประชุมหารือเกี่ยวกับการจัดหาที่ดินเพื่อประโยชน์ในเขตพัฒนาเศรษฐกิจพิเศษนราธิวาส การบริหารจัดการที่ดินราชพัสดุที่ได้มาตามคําสั่งหัวหน้าคณะรักษาความสงบแห่งชาติ
ที่ 17/2558 ในเขตพัฒนาเศรษฐกิจพิเศษตาก การพิจารณาแนวทางการจัดหาที่ดินเพื่อใช้ประโยชน์ในเขตพัฒนาเศรษฐกิจพิเศษเชียงราย และการกําหนดค่าขนย้าย ค่ารื้อถอนสิ่งปลูกสร้างและพืชผลในเขตพัฒนาเศรษฐกิจพิเศษกาญจนบุรี รวมถึงการรับทราบความคืบหน้าของหน่วยงานต่างๆ ที่ได้ดําเนินการขับเคลื่อนในการพัฒนาเขตเศรษฐกิจพิเศษที่ผ่านมา ซึ่งปัจจุบันการพัฒนาในพื้นที่เขตเศรษฐกิจพิเศษทั้ง 10 จังหวัด ถือว่ามีความคืบหน้าเป็นอย่างมาก ซึ่งผลการดําเนินงานและข้อเสนอต่างๆ ที่ได้จากการประชุมในครั้งนี้ คณะอนุกรรมการด้านการจัดหาที่ดินฯ จะได้สรุปนําเสนอต่อที่ประชุมคณะกรรมการนโยบายเขตพัฒนาเศรษฐกิจพิเศษ (กนพ.) ในคราวต่อไป
จากนั้นรัฐมนตรีว่าการกระทรวงมหาดไทย ได้ติดตามเรื่อง“ความก้าวหน้าของการยกร่างกฎหมาย
ด้านที่ดินและอาคารในเขตพัฒนาเศรษฐกิจพิเศษ”ซึ่งตามคําสั่งหัวหน้าคณะรักษาความสงบแห่งชาติ ที่ 3/2559
ลงวันที่ 20 มกราคม 2559 โดยยกเว้นการบังคับใช้กฎหมายว่าด้วยการผังเมือง และกฎหมายว่าด้วยการควบคุมอาคาร
ในพื้นที่เขตพัฒนาเศรษฐกิจพิเศษ จํานวน 10 จังหวัด ก็ต่อเมื่อมีประกาศกระทรวงมหาดไทยกําหนดบริเวณห้าม
การก่อสร้างฯ (ตามมาตรา 13 ตามพระราชบัญญัติควบคุมอาคาร) ซึ่งขณะนี้ กระทรวงมหาดไทย โดยกรมโยธาธิการ
และผังเมือง ได้จัดทําประกาศกระทรวงมหาดไทย เรื่อง กําหนดบริเวณห้ามการก่อสร้างดัดแปลงฯ ในเพื้นที่เขตพัฒนาเศรษฐกิจพิเศษ โดยได้มีประกาศใช้บังคับแล้ว 5 จังหวัด ได้แก่ จังหวัดสระแก้ว สงขลา ตราด ตาก และหนองคาย
และอยู่ระหว่างดําเนินการปรับปรุงร่างประกาศกระทรวงมหาดไทยฯ ใน 5 จังหวัด ได้แก่ จังหวัดกาญจนบุรี มุกดาหาร นครพนม นราธิวาส และเชียงราย จากนั้นที่ประชุมได้รับทราบถึงความคืบหน้าแผนการใช้ประโยชน์ที่ดินในเขตพัฒนาเศรษฐกิจพิเศษตาก ได้แก่ที่ดินในพื้นที่ตําบลท่าสายลวด อําเภอแม่สอด จํานวน 2 แปลง ซึ่งมติคณะกรรมการนโยบาย
เขตพัฒนาเศรษฐกิจพิเศษ (กนพ.) ได้มีมติเห็นชอบให้เอกชนเช่าที่ดิน แปลงที่ 1 และ การนิคมอุตสาหกรรมแห่งประเทศไทย(กนอ.) เช่าแปลงที่ 2 สําหรับพื้นที่ที่นอกเหนือจากการแลกเปลี่ยนและการเช่าที่ดินของการนิคมอุตสาหกรรมแห่งประเทศไทย(กนอ.) มอบหมายให้กรมธนารักษ์จัดทําแผนการใช้ประโยชน์ที่ดินตามความจําเป็นและเหมาะสม เพื่อนําเสนอคณะกรรมการนโยบายเขตพัฒนาเศรษฐกิจพิเศษ (กนพ.) พิจารณาต่อไป